Numsa-lede gaan by Eskom betoog; dreig met stakingArgieffoto Eskom-werkers wat aan die vakbond Numsa behoort, beplan om Woensdag buite Megawatt Park in Sunninghill, Johannesburg, te betoog. Die werkers eis ŉ algemene salarisverhoging van 12%. Numsa eis ook ŉ behuisingsubsidie van R1 000 en ŉ bystandstoelaag van R100. Andrew Etzinger, woordvoerder van Eskom, het Dinsdag gesê die maatskappy het ŉ interdik van die arbeidshof bekom wat die werkers verhoed om te staak. Castro Ngobese, woordvoerder van Numsa, het egter gesê die interdik sal hulle nie verhoed om te staak nie. “Eskom se interdik bedreig ons nie en die maatskappy moet nie geld en energie op interdikte mors nie,” het Ngobese gesê. -SAPA